Държавен вестник, бр. 96, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  96
закономерно се озова на 42 – 43-то място в 
Пекин,2008 с 31 точки в крайното класиране 
по нации.
От безспорен лидер на Балканите ние сме 
вече на 4-то място след Румъния, Гърция и 
Словения.
ІІ. СТРАТЕГИЧЕСКИ ЦЕЛИ И ОСНОВНИ 
ПРИНЦИПИ НА СИСТЕМАТА
ІІ.1. Основна визия на физическото възпи-
тание и спорта
Развитието на съвременното общество се 
характеризира с ярко изразена настъпателна 
стратегия за овладяване на природата и стремеж 
към „минимализиране“ на физическите усилия 
на хората.
Научните изследвания през последните години 
доказаха, че един от най-негативните продукти 
на научно-техническия прогрес е намалената 
двигателна активност (хиподинамията), която 
постепенно се превръща в бич за съвременното 
цивилизовано общество. Така например ходенето 
на човека като основен компонент на двигателната 
му активност е намаляло през последните 20 – 30 
години близо 3 пъти. Така се стига до големия 
парадокс на нашето време – човешката попула-
ция е „пренатоварена“ с хронично обездвижване. 
Това води до силно изразена психо-физическа 
дисхармония в биосоциалната природа на чове-
ка, която в съчетание с употребата на алкохол, 
тютюнопушенето, както и с някои екологични 
и стресови фактори на средата са в основата на 
най-разпространените болести на цивилизация-
та – сърдечносъдовите и раковите заболявания, 
хипертонията, психическите разстройства, по-
раженията върху опорно-двигателния апарат и 
много други.
За решаването на този глобален за човечест-
вото проблем е необходима качествена преоценка 
на исторически формиралите се представи за 
начина на живот като социологическо понятие 
и координираните усилия на цялото общество.
Целеви изследвания на ЮНЕСКО и други на-
учни институти доказаха, че един от най-мощните 
фактори за борба с възникналите проблеми е 
широкото навлизане на физическите упражнения 
и спорта в бита на хората като основни компо-
ненти на съвременния модел за здравословен 
начин на живот в най-широкия смисъл на това 
понятие, т.е. като състояние на пълно физическо, 
психическо и социално благополучие, а не само 
като липса на болестно състояние.
Следователно една от основните социални 
визии на физическото възпитание и спорта в 
съвременното общество е тяхната биоадаптаци-
онна и психорегулативна роля, която осигурява 
на индивида необходимата му степен на двига-
телна активност за пълноценна изява във всички 
сфери на живота.
Ето защо изграждането на една съвременна, 
научнообоснована система за физическо възпи-
тание и спорт е приоритетно направление на 
държавната политика в тази сфера на човешката 
дейност.
Главната стратегическа цел на системата 
е утвърждаването на физическото възпитание, 
спорта и социалния туризъм като средство за 
подобряване на здравето и физическата год-
ност на населението, максимално разширяване 
дела на обхванатите в организирания спорт за 
всички от разнообразни социални групи, както 
и издигане на спортния престиж на нацията на 
световно равнище.
Главната стратегическа цел обхваща две 
подцели:
•	 модернизация на спортната инфраструк-
	
тура, която да задоволява потребностите 
на населението от системни занимания 
с физически упражнения и спорт, както 
и да осигурява условия за подготовка и 
постигане на високи спортни резултати;
•	 усъвършенстване на Националната сис-
	
тема за физическо възпитание и спорт в 
съответствие с водещите европейски прак-
тики с оглед насърчаване на физическото 
възпитание на гражданите и стимулиране 
на спорта за високи постижения.
ІІ.2. Основни принципи
Реализирането на главната стратегическа 
цел и основните дейности на системата е орга-
нически обвързано с програмите за културно, 
образователно, социално и здравно развитие. 
Това определя и основните принципи за нейното 
изграждане и функциониране в новите социално-
икономически условия:
•	 комплексно обвързване на физическото 
	
възпитание и спорта със здравеопазването, 
образователните, научните и културните 
институции в единна функционална сис-
тема за увеличаване на нейното баланси-
рано въздействие върху всички слоеве от 
населението;
•	 обединяване на общественото и държав-
	
ното начало за създаване на необходимата 
нормативна основа, както и на съответните 
условия за стимулиране на общностите и 
на отделната личност за системни зани-
мания с физически упражнения, спорт и 
туризъм;
•	 целесъобразно разпределение на основните
	
и спомагателните функции и отговорно-
сти на държавните органи, обществените 
организации, стопанските обединения, 
спортните съюзи и федерации за внедря-
ване на физическото възпитание и спорта 
в бита на гражданите;
•	 популяризиране и внедряване на евро-
	
пейската ценностна система за социалната 
значимост на физическото възпитание и 
спорта за хуманизиране на съвременното 
общество и тяхната конструктивна роля в 
международните отношения за борба срещу 
политическата, расовата, религиозната и 
другите форми на дискриминация.
III. ОБХВАТ НА СИСТЕМАТА И ОСНОВНИ 
ДЕЙНОСТИ ЗА РЕАЛИЗИРАНЕ НА СТРАТЕ-
ГИЧЕСКИТЕ ЦЕЛИ
III.1. Физическо възпитание и спорт в сво-
бодното време
Заниманията с физически упражнения, спорт 
и туризъм в свободното време са приоритетно 
направление от държавната политика за повиша-